Ψαρομπιφτέκια με σάλτσα αβοκάντο
Αυτά τα εύκολα και γρήγορα μπιφτέκια τα φτιάχνουμε με ψάρι. Τα ζυμώνουμε με κρεμμύδι, ντοματίνια και τζίντζερ, και τα συνοδεύουμε με μια κρεμώδη σάλτσα αβοκάντο.
700 γρ. φιλέτα από λευκόσαρκο ψάρι, κατεψυγμένο (μπακαλιάρος, πέρκα ή όποιο λευκόσαρκο ψάρι μάς αρέσει), ψιλοκομμένα , 1 κρεμμύδι ξερό, τριμμένο , 2 ντοματάκια ολόκληρα κονσέρβας, πολτοποιημένα στον πολυκόφτη , 1 αυγό , 8 κουτ. σούπας νιφάδες βρώμης, 50 ml ελαιόλαδο, 1 κουτ. γλυκού τζίντζερ, σε σκόνη , αλάτι, φρεσκοτριμμένο πιπέρι, 2 αβοκάντο ώριμα , 300 γρ. κρεμώδες τυρί (τύπου Philadelphia), 100 ml φρέσκο γάλα , χυμός 1 λεμονιού , αλάτι, πιπέρι φρεσκοτριμμένο
Για να φτιάξουμε ψαρομπιφτέκια με σάλτσα αβοκάντο, ξεκινάμε προθερμαίνοντας τον φούρνο στους 180°C και στρώνουμε τη λαμαρίνα του φούρνου με λαδόκολλα. Βάζουμε σε μπολ όλα τα υλικά για τα ψαρομπιφτέκια και τα ζυμώνουμε σε ένα αφράτο μείγμα. Καλύπτουμε με μεμβράνη και αφήνουμε στο ψυγείο για περίπου 15 λεπτά, να σφίξει το μείγμα. Πλάθουμε σε 6 μπιφτέκια, τα αραδιάζουμε στο ταψί και τα ψήνουμε για περίπου 15-20 λεπτά ή μέχρι να ροδίσουν ομοιόμορφα και να ψηθούν.Πολτοποιούμε όλα τα υλικά στον πολυκόφτη και σερβίρουμε σε μπολ.Συνοδεύουμε τα ψαρομπιφτέκια με απλό ρύζι μπασμάτι και τη σάλτσα αβοκάντο.
Αβοκάντο,Βρώμη,Ψάρι